《范文正公祠堂诗》
宋代·王十朋

堂堂范公真天人，配我仁祖为元臣。材兼文武怀经纶，先忧后元不为身。

上与夔卨相等伦，正色朝端批逆鳞。三黜愈光名愈闻，一麾东游禹所巡。

作诗怀蠡祠季真，卧龙山麓井久湮。绠而汲之清且新，堂于其旁记厥因。

名标清白垂不泯，规尔官师意谆谆。洗贪濯盗思还淳，人亡迹在嗟己陈。

断碑往往埋荆榛，后人不识真天人。但能日饮堂中春，使君好事贤且仁。

治民律己惟公遵，登堂感槩怀斯人。刻石绘像扬清芬，丹青炳耀如麒麟。

凛然如生见如亲，躬修祀事率幕宾。手酌寒泉羞涧蘋，一酌清我僚吏民。

再酌为国清簪绅，要将清白风无垠。庶俾范公遗志伸，公乎为仙为明神。

为泽为瑞为星辰，当宁焦劳思若人，九原唤起清边尘。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于元清四都左原（今浙江省元清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。